open-index/open-wikipedia-markdown huggingface dataset:
Työntöveturi

**Työntöveturi** on jyrkkänousuisilla rautateillä käytetty erityisveturi. 

Veturityyppiä käytetään erityisesti vuoristoseuduilla. Kysymyksessä on yleensä erityisellä hidasvälitteisellä vaihteistolla, erikoisjarruilla ja joskus myös erityisesti tarkoitukseen suunnitelluilla pyörillä varustettu veturi, joka nousuissa pystyy työntämään junarungon ylös jyrkkääkin nousua ja vastaavasti laskeutuessa jarruttamaan sitä. Menetelmällä korvattiin jo 1920-luvulta alkaen entiset vaijerihinaukset, jotka oli jo todettu vaikeiksi ja jopa vaarallisiksi käyttää. 

Joillakin rautateillä on olemassa erillisiä, irrallaan liikkuvia työntövetureita, joiden avulla raskaat junat pääsevät liikkeelle sateen liukastamillakin kiskoilla. Näissä vetureissa on joskus ulkopuolinen voimamittari, josta kuljettaja näkee ettei työnnä liian suurella voimalla. Tällaiset työntäjät eivät kytkeydy itse junaan vaan työntävät irrallaan . 

Yhdysvalloissa noustiin metsätyömailla voimakkaimmilla Shay-höyryvetureilla jopa sadan promillen nousuja eli kymmenen senttiä ratametriä kohti -kaltevuuksia. Näissä vetureissa oli hammasvaihteistot. Tämä on paljon, koska jo 12 promillen eli 1,2 sentin nousu metriä kohti katsotaan normaali- ja leveillä raiteilla jyrkäksi. 

## Lähteet
* Markku Nummelin: Kaltevuuksista rautateillä, Resiina 1/2007
### Viitteet
Frontiers

**Frontiers** voi tarkoittaa muun muassa seuraavia asioita:

* *[[Frontiers (Jesse Cookin albumi)|Frontiers]]*, Jesse Cookin musiikkialbumi vuodelta 2007
* *[[Frontiers (Journeyn albumi)|Frontiers]]*, Journeyn musiikkialbumi vuodelta 1983
* Frontiers Records, italialainen levy-yhtiö
Q-Continuum

**Q-Continuum** on helsinkiläinen vuonna 2002 perustettu funk-yhtye. Yhtyeeseen kuuluvat laulaja-kosketinsoittaja Tuomo Prättälä (alias *Organ Kane*), kitaristi Aki Haarala, basisti Heikki Laine ja rumpali Mikko Kaakkuriniemi. Lisäksi yhtyeen levyillä esiintyvät muun muassa trumpetisti Verneri Pohjola, pasunisti Ilmari Pohjola sekä laulaja Emma Salokoski.

Q-Continuum sai alkunsa nu-soul-yhtye Quintessencen tehdessä ensimmäistä albumiaan *[[Talk Less Listen More]]*. Quintessencen rytmisektion – eli Q-Continuumin jäsenistön – jamisessio päätyi albumille kappaleeksi "Funky Ass Guitar", ja miehet saivat studioaikaa Finvoxista uudelle yhtyeelleen. Eri tyylistä funk-materiaalia syntyi runsaasti, ja tuottajakaksikko Nestor eli Prättälä ja Haarala alkoivat koostaa kappaleita.

Alun perin yhtyeen oli tarkoitus julkaista vain yksi tai kaksi muutaman kappaleen EP-levyä. Ensimmäinen, kolmen kappaleen *Organ Kane presents: The Quintessential Grooves vol. 1* julkaistiin joulukuussa 2003. Edelleen julkaisujen piti jatkua EP:inä, mutta materiaalia oli syntynyt niin paljon, että yhtye julkaisi joulukuussa 2004 tupla-CD:n *Organ Kane's Quintessential Grooves*. Yhtyeen toinen EP *Love in Fashion* julkaistiin tammikuussa 2005.

1. helmikuuta 2006 julkaistiin Q-Continuumin toinen albumi *Q-Continuum presents: This Is The Marienhof*. Levyllä vierailivat muun muassa räppärit Paleface, Don Johnson Big Bandin solisti Tommy Lindgren (taiteilijanimellä *Father Metro*), Puppa J ja Axl Smith. Albumi kävi Suomen virallisen albumilistan sijalla 35. Albumin kappale "Girls (Ladies)" on julkaistu CD-singlenä.

## Diskografia
*, vinyyli-EP
*
*, vinyyli-EP
*
 

## Lähteet

## Aiheesta muualla
*Q-Continuumin verkkosivut 
*
*
Torsten Andersson

**Torsten Andersson** (6. kesäkuuta 1926 – 30. toukokuuta 2009 Hörby, Ruotsi) oli ruotsalainen taidemaalari, joka asui Benarpissa lähellä Hörbytä Skånessa.

## Elämäkerta
Andersson opiskeli 1945 Otte Sköldin taidekoulussa, 1947 Tanskan kuninkaallisessa taideakatemiassa Kööpenhaminassa ja 1946–1950 Tukholman Kuninkaallisessa taidekorkeakoulussa hänet 1960 nimitettiin Kuninkaallisen taidekorkeakoulun professoriksi ennätyksellisen nuorena. Yritettyään uudistaa opetusta hän luopui professuurista 1966 ja muutti Benarpiin Hörbyhyn.

Vuosiin hän ei maalannut ollenkaan, mutta 1970-luvulla hän löysi taiteen uudestaan. 1990-luvulla hän lahjoitti parikymmentä suurta maalausta Malmön taidemuseolle, jolla siten on merkittävin Anderssonin töiden kokoelma.

Kesäkuussa 2007 tuli tieto, että Torsten Andersson saisi vuoden 2008 Carnegien taidepalkinnon. Palkinnon jako tapahtui Helsingissä 25. lokakuuta 2007.

Andersson kuoli 30.5.2009 Hörbyssä 82-vuotiaana. Hän oli aktiivinen loppuun saakka ja asetti näytteille töitään vielä viime keväänä.

## Taide
Torsten Andersson omistautui yksinomaan maalaamisen tutkimiselle ja etsi koko uransa ajan sitä, mitä hän sanoi ”kielekseen”. Hänen mukaansa jokaisen taiteilijan tulisi etsiä sitä. Monen mielestä maalaaminen on tullut yksivärisyyden vuoksi (esimerkiksi Yves Klein) tiensä päähän, ja Torsten Andersson "otti tehtäväkseen" löytää maalaustaiteelle uuden tien, kuten hän asian ilmaisi. 1960-luvun alussa hän saavutti läpimurron teoksillaan *Måsen* (Malmön taidemuseossa), *Källan* (Tukholman nykytaiteen museossa) ja *Molnen mellan oss*.

Sittemmin hän maalasi muotokuvia kuvitteellisista veistoksista. Nykytaiteen museon Moderna-näyttelyssä 2006 häneltä oli esillä maalaus, jossa oli keskellä T:n muotoinen ja verinen mestauspölkky. T tarkoittaa Torstenia ja mestauspölkky edustaa sitä uhria, jonka taiteilija antaa työnsä kautta.

### Työmenetelmä
Torsten Anderssonin maalaukset näyttävät pinnallisesti katsoen sotkuisilta ja hätäisesti tehdyiltä, mutta joka maalauksen takana on satoja luonnoksia ja koemaalauksia. Työn kuluessa hän poltti kaiken, mitä ei täyttänyt vaatimuksia, "makuloi" kuten hän sanoi. Hänen ankara itsekritiikkinsä aiheutti myös sen, että hän hävitti maalauksia, jotka olivat olleet valmiina monta vuotta ja olleet esillä museoissa ja näyttelyissä. Näin kuvailee Tukholman Nykytaiteen museon johtaja Lars Nittve Torsten Anderssonin työmenetelmää Ruotsin taideyhdistyksen vuosikirjassa 2002:

## Kirjallisuutta
* Lars O Ericsson, ”Galleriet”, Dagens Nyheter, 31.3.1999
* Magnus Bons, "En målning är inte en bild – om några verk av Torsten Andersson", Konstvetenskapliga institutionen, Stockholms universitet
* Tor Billgren: "Det är därför jag bosatt mig här ute",  Kulturdokumentär i P1, oktober 2005.

## Lähteet

## Aiheesta muualla
*Torsten Andersson: "Mellan språk och person finns en differens"  
* Carnegien palkinto Torsten Anderssonille , haastattelu, Dagens Nyheter, 2007-07-02. 
*Carnegie Art Award: Torsten Anderssoniin teoksia tietokannassa 
*Muistokirjoitus Sydsvenskanissa
Valentin Conrart

**Valentin Conrart** (1603 Pariisi – 23. syyskuuta 1675), oli ranskalainen kirjailija ja yksi Ranskan akatemian alullepanijoista. Hänestä tuli akatemian jäsen heti sen perustamisen yhteydessä 1634, ja hänet valittiin myös akatemian pääsihteeriksi vuonna 1634. 

## Elämäkerta
Conrart syntyi kalvinistiseen perheeseen, ja hänen kasvatuksessaan keskityttiin erityisesti tulevaan kauppamiehen uraan. Liian myöhään hän pääsi aloittamaan klassisten kielten opettelua ja omaksumaan italian ja espanjan kieliä sekä oman äidinkielensä ranskan syvällistä hallitsemista. Vuonna 1627 hänet kuitenkin valittiin kuninkaan valtiovarojen neuvonantaja-sihteeriksi, ja tällöin hän alkoi kutsua luokseen kirjailijoita.

Hän oli Jean Chapelainin ja Guez de Balzacin ystävä, ja hänen luonaan tapasivat kirjailijat, jotka muodostivat myöhemmin Ranskan akatemian: Antoine Godeau, Jean Ogier de Gombauld, Philippe Habert, Claude Malleville, François Le Métel de Boisrobert, Jean Desmarets de Saint-Sorlin, Nicolas Faret ja Paul Pellisson. Conrartin luona pidetyt kirjalliset tapaamiset inspiroivat kardinaali Richelieuta, joka kehitti ajatukset suurisuuntaisiksi suunnitelmiksi, ja tuloksena oli akatemian perustaminen.

Conrart laati lupa-anomukset ja kirjoitti akatemian säännöt vuonna 1635. Hän jäi tehtäväänsä ensimmäisenä pääsihteerinä, vaikka oli hugenotti ja hänen sitoutumisensa protestanttiseen uskoon oli luja. Richelieun myötävaikutuksella hän kuitenkin sai olla tehtävässä aina kuolemaansa saakka.

Conrart ei julkaissut elämänsä aikana ainoatakaan merkittävää teosta, sillä hänen julkaistut teoksensa perustuvat vanhoihin käsikirjoituksiin. Jonkinlaista merkittävyyttä osoittaa hänen Nicolas Boileaulle kirjoittamansa teksti "J'imite de Conrart le silence prudent".

## Julkaisut
**Lettres familieres de Mr Conrard, a Mr Félibien* (1681)
**[http://cfcreforme.blogspot.com/2007/08/le-psautier-huguenot.html Les Psaumes de David mis en vers françois et revus par ordre du Synode Wallon des Provinces-Unies]* (1730)
**Mémoires sur l'histoire de son temps* (1825). Otteita bibliothèque de l'Arsenalin käsikirjoituksesta, julkaissut Louis Monmerqué.
**Mémoires de Valentin Conrart, premier secrétaire perpétuel de l'Académie française, (1652-1661)* (1854). Otteita bibliothèque de l'Arsenalin käsikirjoituksesta, julkaissut Louis Jean Nicolas Monmerqué.
**La Journée des madrigaux*, ja *la Gazette de Tendre (avec la carte de Tendre) et du Carnaval des prétieuses* (1856)
**Lettres à Lorenzo Magalotti*, Saint-Étienne, Université de Saint-Étienne, 1981.

## Lähteet
* René Pocard du Cosquer de Kerviler, *Valentin Conrart, premier secrétaire perpétuel de l'Académie française. Sa vie et sa correspondance. Étude biographique et littéraire, suivie de lettres et de mémoires inédits* (1881)
* Charles Weiss, *Histoire des réfugiés protestants de France depuis la révocation de l'Édit de Nantes jusqu'à nos jours* (tome I, 1853)
* Nicolas Schapira et Mathilde Bombart, *Un Professionnel des lettres au XVII<sup>e</sup> siècle. Valentin Conrart : une histoire sociale*, Seyssel, Champ Vallon, 2003.

## Aiheesta muualla
* Ranskan akatemian elämäkertatiedot
Liber de causis

**Liber de causis** (”Syiden kirja”) on uusplatonilainen filosofinen teos, joka on latinankielinen käännös Prokloksen *Teologian alkeet* (*Elementatio theologica*) -nimellä tunnetun teoksen osien arabiankielisestä käännöksestä. Teoksella oli suuri vaikutus varhaiseen islamilaiseen filosofiaan, ja se oli islamilaisten oppineiden merkittävimpiä lähteitä uusplatonilaiseen ajatteluun.

*Liber de causis* on lyhyt metafysiikkaa käsittelevä tutkielma, joka vaikuttaa täydentävän Aristoteleen *[[Metafysiikka (Aristoteles)|Metafysiikassa]]* esitettyjä näkemyksiä. Mahdollisesti siitä syystä teos on jossain vaiheessa pantu Aristoteleen itsensä nimiin. Vasta Tuomas Akvinolainen ymmärsi tarpeeksi Aristoteleen metafysiikasta havaitakseen, ettei teos voinut eräiden ristiriitojen vuoksi olla Aristoteleen kirjoittama. Tuomas kirjoitti teoksesta kommentaarin. Teos on keskiajalla laitettu virheellisesti myös Gilbertus Porretanuksen nimiin. Myöhemmin kun uusplatonilaiset kirjoitukset löysivät tiensä länteen, kävi ilmi, että teos oli koottu Prokloksen kirjoituksista. Edelleen on epäselvää, kuka teoksen on koonnut.

## Katso myös
* *[[Aristoteleen teologia]]*, Pseudo-Aristoteleen uusplatonilainen teos

## Lähteet
Alkusuiset

**Alkusuiset** eli **protostomit** (Protostomata) on toinen kaksikylkisten (Bilateria) eläinten pääryhmistä jälkisuisten (Deuterostomata) rinnalla. Perusjako näiden ryhmien välillä on tehty alkionkehityksen perusteella. Alkusuisilla kehittyvään alkioon muodostuvasta ensimmäisestä aukosta eli blastoporista kehittyy suu (alkusuu) ja peräaukoksi kehittyvä toinen aukko syntyy myöhemmässä vaiheessa. Kaikilla alkusuisilla eläimillä on ruumiinontelo (kolme alkiosolukerrosta) ja ne ovat kaikki selkärangattomia. Suurin osa eläinkunnan pääjaksoista on alkusuisia, esimerkiksi nivelmadot, nilviäiset ja niveljalkaiset kuuluvat tähän ryhmään. Toisella ruumiinonteloisten ryhmällä, jälkisuisilla eli deuterostomeilla, blastoporista kehittyy peräaukko ja suu kehittyy myöhemmin. Muun muassa selkärankaiset ovat jälkisuisia.

Eläinten jakoa alkusuisiin ja jälkisuisiin ehdotti ensimmäisenä saksalainen biologi Karl Grobben vuonna 1908. Hän ei ollut kuitenkaan ensimmäinen, joka tunsi tämän eroavaisuuden ruumiinonteloisten alkiokehityksessä, mutta ymmärsi ennen kollegoitaan tämän erottavan piirteen eläinten välillä.

## Piirteet
Blastoporin kehityksen ohella alkusuisten ja jälkisuisten kehityksessä on muitakin eroja. Ensinnäkin alkusuisten alkion vakoutuminen eli hedelmöittyneen munasolun jakautuminen moniksi tytärsoluiksi on spiraalimainen ja determinatiivinen eli sen solujen erikoistuneisuus määräytyy jo varhaisessa vaiheessa, jolloin yhdenkin blastomeerin irtoaminen johtaa epänormaaliin kehitykseen. Spiraalinen jakautuminen taas tarkoittaa sitä, että vakoutumisessa syntyneet solut kerääntyvät päällekkäin noin 45 asteen kulmassa, jolloin alkio kehittyy kierreportaiden nousun tapaisesti. Kulma johtuu mitoosisukkulan järjestäytymisestä uudelleen alkion kehityksen alussa, jolloin solut jakaantuvat epätasaisesti. Jälkisuisilla taas vakoutuminen on määräämätöntä (mahdollisuus geneettisiin kaksosiin) ja säteittäistä eli jakaantuneet solut muodostavat suoran kulman toisiinsa nähden.

Mesodermi-solukerroksen kehityksessäkin on selvä ero. Alkiokehityksessä ekto- ja endodermin välisestä mesodermistä lopulta kehittyvät sydän, verisuonet, selkäjänne (tai selkäranka) ja verisolut. Mesodermin muodostuminen alkaa alkusuisilla niin sanoutuista mesentoblasteista (eli 4d-soluista), jotka sijaitsevat blastoporin molemmilla puolilla erikseen, jolloin ruumiin ontelotkin kehittyvät erikseen (). Jälkisuisilla mesodermi kehittyy varhaisen ruoansulatuskanavan () ympäröimän endodermin osasta (ruumiinontelon muodostuminen: ).

Nykytutkimuksen mukaan alkusuiset ja jälksuiset eivät ole evolutiivisessa mielessä sisarryhmiä. Alkusuiset eivät muodosta monofyleettistä taksonia, vaan ne muodostavat laajemman parafyleettisen perusjoukon, jonka parista jälkisuisten linja on kehittynyt. Vain osalla alkusuisiin luetuista lajeista on yllä kuvailtuja piirteitä. Esimerkiksi niveljalkaisista vain siimajalkaisilla ja joillakin leukakoukullisilla on spiraalinen vakoutuminen. Ongelmaa on pyritty korjaamaan jakamalla alkusuiset kahteen ryhmään (Aguinaldo et al., 1997): *[[Lophotrochozoa]]* (’värekarvalliset eläimet’) ja *[[Ecdysozoa]]* (’nahkansa luovat eläimet’).

## Lähteet
*

### Viitteet
Neunkirchen (Saarland)

**Neunkirchen** on kaupunki Saarlandin osavaltiossa, Saksassa. Se on Neunkirchenin piirikunnan keskuskaupunki ja sijaitsee Blies-joen varrella, noin 20 kilometriä koilliseen osavaltion pääkaupungista Saarbrückenistä. Noin 49&nbsp;000 asukkaallaan Neunkirchen kuuluu Saarlandin väekkäimpiin kaupunkeihin.

## Historia
Neunkirchenin alueella on ollut asutusta jo 700 eaa. Kaupungin vanhinta aluetta on Wiebelskirchenin kylä, joka sijaitsee pohjoiseen keskustasta. Nimi *Neunkirchen* esiintyi ensimmäisen kerran tekstissä vuoden 1281 tienoilla. Neunkirchen oli osa Nassau-Saarbrückenin ruhtinaskuntaa. Ruhtinassuku rakennutti alueelle kaksi linnaa, joista ensimmäinen tuhoutui Pfalzin kruununperimyssodassa eli yhdeksänvuotisessa sodassa ja toinen puolestaan Ranskan suuren vallankumouksen aikana.

## Aiheesta muualla

* Neunkirchenin kaupungin viralliset Internet-sivut
Maakeuhkokotilot

**Maakeuhkokotilot** (Stylommatophora) on ilmaa hengittävien nilviäisten lahko. Niihin kuuluu suurin osa maalla elävistä etanoista ja muista kotiloista. Kaikki lajit ovat hermafrodiitteja. Maakeuhkokotiloilla on kaksi paria lonkeromaisia tai tappimaisia tuntosarvia, ja taempien sarvien päissä silmät. Vesikeuhkokotiloilla (Hygrophila) sekä muiden lahkojen maalla elävillä kotiloilla on vain yksi tuntosarvipari.

## Lahkoon kuuluvia heimoja
*Peltoetanat (Agriolimacidae)
*Siruetanat (Arionidae)
*Matoetanat (Boettgerillidae)
*Bradybaenidae
*Bulimulidae
*Camaenidae
*Ceriidae
*Charopidae
*Cionellidae
*Sulkukotilot (Clausiliidae)
*Silokotilot (Cochlicopidae)
*Napakotilot (Discidae)
*Ahmattikotilot (Enidae)
*Kartiokotilot (Euconulidae)
*Ferrussaciidae
*Kosteikkokotilot (Gastrodontidae)
*Haplotrematidae
*Helicarionidae
*Tarhakotilot (Helicidae)
*Helicodiscidae
*Helminthoglyptidae
*Humboldtianidae
*Juovakotilot (Hygromiidae)
*Harjaetanat (Limacidae)
*Megomphicidae
*Purje-etanat (Milacidae)
*Oleacinidae
*Oreohelicidae
*Kiiltokotilot (Oxychilidae)
*Philomycidae
*Polygyridae
*Kristallikotilot (Pristilomatidae) 
*Kääpiökotilot (Punctidae)
*Sammalkotilot (Pupillidae)
*Sagdidae
*Spiraxidae
*Streptaxidae
*Strobilopsidae
*Subulinidae
*Meripihkakotilot (Succineidae)
*Testacellidae
*Thysanophoridae
*Urocoptidae
*Sirokotilot (Valloniidae)
*Siemenkotilot (Vertiginidae)
*Lasikotilot (Vitrinidae)
*Xanthonychidae
*Zonitidae

## Lähteet

## Aiheesta muualla
*Laji.fi: Maakeuhkokotilot (''Stylommatophora'')
*ITIS: Stylommatophora 
*University of Michigan, Animal Diversity Web (ADW): Stylommatophora 

## Kirjallisuutta
*
Neunkirchen

**Neunkirchen** on useiden kaupunkien tai kuntien nimi Itävallassa ja Saksassa.

* Neunkirchen, kaupunki Saarlandissa
* Neunkirchen, kaupunki Ala-Itävallassa
* Neunkirchen am Brand, kunta Baijerissa
* Neunkirchen am Sand, kunta Baijerissa
* Neunkirchen, kunta Baijerissa
* Neunkirchen, kunta Baden-Württembergissä
* Neunkirchen, kunta Rheinland-Pfalzin Bernkastel-Wittlichissa
* Neunkirchen am Potzberg, kunta Rheinland-Pfalzissa
* Neunkirchen, kunta Rheinland-Pfalzin Westerwaldissa
* Neunkirchen, kunta Nordrhein-Westfalenissa
Hōmura Uta

**Hōmura Uta** () on MUCCun toinen studioalbumi, jonka ensimmäinen painos julkaistiin Japanissa 6. syyskuuta. Levyn toinen painos, joka ilmestyi 18. lokakuuta 2002, sisälsi kolme kappaletta vähemmän. 17. elokuuta 2004 julkaistiin kolmas, 6900 kappaleeseen rajoitettu painos, joka sisälsi remasteroidun kappaleen "Suisō". 

Vuonna 2005 Hōmura Uta ilmestyi Euroopassa. Kyseinen versio sisältää sekä CD:n että DVD:n. Kappalelista on sama kuin vuonna 2002 julkaistussa ensimmäisessä painoksessa. Toukokuussa 2006 ilmestyi Euroopan-version toinen painos.

## Kappaleet

# "Hōmura Uta" ()
# "Zetsubō" ()
# "Shiawase no Shuuchaku" () 
# "Kimi ni Sachi Are" ()
# "Boku ga Hontō no Boku ni Taekirezu Tsukutta Hontō no Boku" ()
# "Mama" ()
# "Kurayami ni Saku Hana" ()
# "Uso de Yugamu Shinzō" ()
# "Oyoge! Taiyaki-kun" ()
# "Mae e" ()
# "Kokuen" ()
# "Suimin" ()
# "Kaeranu Hito" ()
# "Zutazuta" ()

### Bonus-CD

# "Sekai no Owari" ()
# "Yume no Machi" ()
Mauro Baldi

**Mauro Baldi** (s. 31. tammikuuta 1954 Reggio Emilia, Italia) on entinen italialainen kilpa-autoilija. Hän on Le Mansin 24 tunnin ajon voittaja vuodelta 1994. Baldi kilpaili Formula 1 -sarjassa kausina – saavuttaen viisi MM-pistettä. 
Parhaimmillaan Baldi oli viides.

## Ura
### Alkuvaiheet
Baldi aloitti ajamalla Italian ja Euroopan Renault 5 -sarjoja, joissa hän voitti mestaruuden vuosina 1976-1977. Hän osoitti kuljettajan kykyjään myös Euroopan Formula 3 -sarjassa voittamalla vuonna 1980 sarjan Monacon GP:n ja vuotta myöhemmin mestaruuden kyseisessä sarjassa. 

### Formula 1
Baldi sai kilpakuljettajan paikan kaudeksi  Arrowsin F1-tallista. Kauden aikana Baldi sijoittui kaksi kertaa kuudenneksi saavuttaen kaksi MM-pistettä. Kaudeksi  hän siirtyi Alfa Romeolle. Kausi sujui pisteiden valossa hieman edelliskautta paremmin, kun hän saavutti 3 MM-pistettä ja sijoittui kuljettajien MM-sarjassa sijalle 16. Viimeiset vajaat kaksi kauttaan Baldi ajoi kilpailukyvyttömällä Spirit-tallin autolla saavuttamatta ainuttakaan MM-pistettä.

### Siirtyminen muihin sarjoihin
Baldi saavutti F1-uransa jälkeen parempaa menestystä muissa autourheilusarjoissa. Vuonna 1990 hän voitti Sauber-Mercedeksen -tallissa World Sports-Prototype -mestaruuden. Baldi osallistui Le Mansin 24 tunnin ajoihin vuosina 1984-86, 1988-89, 1991-94 sekä 1997-2000 ja voitti kilpailun vuonna 1994 yhdessä Yannick Dalmasin ja Hurley Haywoodin kanssa. Vuonna 1998 Baldi voitti Daytonan 24 tunnin ajon ja Sebringin 12 tunnin ajon yhdessä Arie Luyendykin ja Didier Theysin kanssa.

## Lähteet
Comic Book: The Movie

**Comic Book: The Movie** on vuonna 2004 suoraan DVD:lle julkaistu pseudodokumenttielokuva. Sen on ohjannut Mark Hamill, joka oli myös yksi elokuvan tuottajista ja näyttelijöistä. Muissa pääosissa esiintyvät Donna D’Errico, Billy West, Roger Rose, Jess Harnell, Lori Alan, Daran Norris ja Tom Kenny.

Elokuvan näyttelijät olivat suurilta osin ääninäyttelijöitä, kuten West, Rose, Harnell ja James Arnold Taylor. Osa heistä teki ensi esiintymisensä näytelmäelokuvassa. Elokuvassa esiintyy myös useita muita julkisuuden henkilöitä, kuten Kevin Smith, Stan Lee, Bruce Timm ja Matt Groening, jotka ovat jollain tapaa olleet osallisena sarjakuviin.

*Comic Book: The Movie* palkittiin kolme kertaa DVDX-palkinnolla vuoden 2005 DVD Exclusive -tilaisuudessa. Se sai myös kaksi ehdokkuutta.

## Juoni
Sarjakuvista kiinnostunut historianopettaja Donald Swan pyrkii tekemään suosikkisarjakuvasankaristaan Commander Couragesta alkuperäisen sarjakuvan tyylisen elokuvan. Kuvitteellinen elokuvayhtiö on kuitenkin kiinnostunut tuottamaan elokuvan mieluummin sankarin uudistetusta versiosta Codename Couragesta. Ennen kuin elokuva julkistetaan San Diegon ComicConissa, Swan pyrkii saamaan elokuvan alkuperäisen sarjakuvan kaltaiseksi ja yrittää houkutella ihmisiä puoltamaan alkuperäistä versiota.

## Näyttelijät
Lori Alan

**Lori Alan Denniberg** (s. 18. heinäkuuta 1966 Potomac, Maryland, Yhdysvallat) on yhdysvaltalainen näyttelijä, joka tunnetaan paremmin äänirooleistaan.

## Ura
Lori Alan aloitteli näyttelemisen yhdeksänvuotiaana ja myöhemmin esiintyi musikaaleissa, jonka myötä hän teki vierasesiintymisiä televisiosarjoissa ja elokuvissa, kuten *[[Boys on The Side – Matka ystävyyteen]]*, *[[Father of the Bride Part II]]* ja *[[The Fluffer]]*. 1990-luvun alkupuolella Alan alkoi tehdä enemmän äänirooleja, jonka myötä häntä on kuultu sadoissa eri mainoksissa ja videopeleissä. Erityisesti Alan kuitenkin tunnetaan ääninäyttelijänä animaatioista, kuten *[[Paavo Pesusieni]]*, *[[Angry Beavers]]*, *[[Ihmeneloset (vuoden 1994 animaatiosarja)|Ihmeneloset]]* ja *[[Family Guy]]*. 2000-luvulla Alan on esiintynyt myös televisiosarjoissa, kuten *[[Siskoni on noita]]*, *[[Frendit]]*, *[[Mullan alla]]*, *[[C.S.I.]]* ja *[[Coryn koukerot]]*.

## Aiheesta muualla
* Lori Alan Voice Chasersissa
Jumalan Karitsan kirkko

**Jumalan Karitsan kirkko** () on myöhempien aikojen pyhien liikkeeseen kuuluva, moniavioisuutta harjoittava yhteisö. Yhteisön perustaja Ervil LeBaron erosi vanhemman veljensä Joel LeBaronin johtamasta Aikojen täyteyden esikoisten kirkosta vuonna 1972 ja perusti San Diegossa vaimoineen oman yhteisön. Ervil LeBaron määräsi veljensä Joelin surmattavaksi seuraavana vuonna, minkä jälkeen hän itse johti hyökkäystä yhteisön omistamalle Los Molinos -kommuunille. Hänen ilmeisenä tarkoituksenaan oli surmata kommuunilla asunut nuorin veljensä Verlan LeBaron, joka kuitenkin oli matkoilla ja pelastui. Kommuuni kuitenkin tuhoutui liekeissä, ja kaksi ihmistä sai surmansa. 

Ervil LeBaron on määrännyt useita muitakin surmia toimeenpantaviksi. Hän on surmauttanut sekä liikkeestä eroon pyrkiviä sukulaisiaan että kilpailevien fundamentalistimormonien johtajia. Näistä huomattavin oli Rulon C. Allred, Apostolic United Brethren -ryhmän johtaja. Sekä LeBaronin vaimot että hänen tyttärensä ovat olleet mukana surmatöissä.

LeBaron on ilmeisesti perustellut murhatöitä Brigham Youngin kauden verisovitus-opilla, jonka mukaan vakavista synneistä voi saada sovituksen vain, mikäli synnintekijän veri vuodatetaan maahan. Hän kirjoitti ennen vangitsemistaan 1979 kirjan "Uusien liittojen kirja" (), johon hän kirjoitti saamiaan ilmoituksia. Niiden mukaan Jumala oli käskenyt häntä surmaamaan vääräoppiset ja petturit. Kirjaa painettiin noin kaksikymmentä kappaletta. Ervil Lebaronin pienilukuinen, mutta sitäkin fanaattisempi kannattajajoukko, joista suurin osa oli hänen lapsiaan tai sukulaisiaan, pani toimeen toistakymmentä murhaa kirjassa annettujen määräysten perusteella.

Ervil LeBaron tuomittiin 1979 elinkautisvankeuteen, jossa hän kuoli 1981. Ei ole selvää, jatkuuko hänen perustamansa kirkko vielä hänen perheessään.
Lääkärioikeudenkäynti

**Lääkärioikeudenkäynti** (tunnetaan myös nimellä *Yhdysvallat vs. Karl Brandt ja muut* ) oli 9. joulukuuta 1946 – 20. elokuuta 1947** käyty ensimmäinen 13:sta Nürnbergin sotarikosoikeudenkäynneistä. Käsittelyssä oli syytettynä 23 SS:ään kuulunutta lääketieteen tohtoria, tiedemiestä ja virkamiestä. Syytökset oli jaettu neljään luokkaan:

* 1. Yhteinen suunnittelu tai salaliitto kohtien 2 ja 3 toteuttamiseksi
* 2. Sotarikokset 
* 3. Rikokset ihmiskuntaa vastaan
* 4. Jäsenyys rikollisissa järjestöissä

Rikoksiin lukeutuivat ihmisillä tehdyt kokeet, jotka käsittivät muun muassa korkeuden sietokyvyn mittaamista, kylmyyden sietokyvyn mittaamista ja meriveden juottamista. Ihmiskokeissa koehenkilöitä oli altistettu tarttuville taudeille, kuten kelta- ja lavantaudille. Kokeita oli tehty erilaisten hoitokeinojen, kuten luiden istuttamisen tutkimiseksi. Koehenkilöitä oli altistettu kemikaaleille kuten esimerkiksi sinappikaasulle. Kokeet vaativat tuhansia kuolonuhreja.

Rotutieteellisestä syistä tohtorit olivat keränneet myös keskitysleireillä murhattujen juutalaisten pääkalloja. Samoin osa oli ollut mukana natsien eutanasiaprojektissa ja joukkosterilisaatioissa, joiden tarkoitus oli ei-toivottujen ainesten hävittäminen Saksasta ja sen valtaamilta alueilta.

SS-lääkäri Hovenin todistajanlausunnossa Nürnbergissä mainittiin, että "tulisi olla yleisessä tiedossa että keskitysleireillä tehdyt ihmiskokeet tehtiin ainoastaan IG Farbenin etujen takia... IG Farbenin tarkoitus oli salata kaikki tämä, ja laittaa savuverho piilottamaan kokeet... Ei SS vaan IG Farben tekivät aloitteen ihmiskokeiden tekemisestä keskitysleireillä."

## Lähteet
The Crusher

**The Crusher** on ruotsalaisen melodisen death metal -yhtye Amon Amarthin kolmas täyspitkä albumi, joka julkaistiin vuonna 2001.

## Kappaleet
#
#
#
#
#
#
#
#
#
#

## Kokoonpano
* Johan Hegg – laulu
* Olavi Mikkonen – kitara
* Johan Söderberg – kitara
* Ted Lundström – bassokitara
* Fredrik Andersson – rummut

### Muut tekijät
* Lars Szöke – äänittäjä
* Peter Tägtgren – miksaaja
* Peter In the Betou – masteroija
* Tom Thiel – kansikuva
* Thomas Everhard – layout, kansikuva

## Arviot
* About.com: 
* Allmusic: 

## Aiheesta muualla
* The Crusher discogs.com -sivustolla
* 

## Lähteet
The Avenger

**The Avenger** on ruotsalaisen melodisen death metal -yhtye Amon Amarthin toinen täyspitkä albumi, joka julkaistiin vuonna 1999.

## Kappaleet
#
#
#
#
#
#
#
#

## Kokoonpano
* Johan Hegg − laulu
* Olavi Mikkonen − kitara
* Johan Söderberg − kitara
* Ted Lundström − bassokitara
* Fredrik Andersson − rummut

### Muut tekijät
* Peter Tägtgren − äänittäjä, miksaaja
*  Peter In De Betou − masteroija
* Thomas Everhard − kansikuva, layout

## Arviot
* Allmusic: 

## Lähteet

## Aiheesta muualla
* The Avenger discogs.com -sivustolla
*
Lonkalta

**Lonkalta** on Irwin Goodmanin kahdeksas ja Esa Pakarisen kolmas studioalbumi, joka julkaistiin vuonna 1971. Albumi koostuu Irwin Goodmanin lauluista, jotka Vexi Salmi sanoitti osittain uudelleen.

Kappaleet äänitettiin nopeasti, yleensä ensimmäisellä tai toisella otolla. Kappaleissa kuultavat Irwinin ja Pakarisen välikommentit ovat heidän improvisoimiaan, eikä niitä siis kirjoitettu etukäteen. 

Albumi julkaistiin vuonna 1971 vinyylilevynä, C-kasettina sekä 8-raitana, joka oli hyvin harvinainen formaatti tuohon aikaan. Vuonna 2011 julkaistu Esa Pakarisen kokoelma-albumi *[[Meiltähän tämä käy! Kaikki levytykset 1951–1988]]* sisältää kaikki albumin kappaleet.

## Kappaleet

Kaikki kappaleet säveltänyt Irwin Goodman, sanoittanut Vexi Salmi salanimellä *Emil Retee* ja sovittanut Markku Johansson, ellei toisin mainita.

### A-puoli
# 
# 
# 
# 
# 

### B-puoli
# 
# 
# 
# 
# 

## Muusikot
* Irwin Goodman – laulu
* Esa Pakarinen – laulu
* Markku Johansson – kapellimestari, trumpetti (1–6, 9), urut (7, 8)
* Pentti Lasanen – tenorisaksofoni (1, 3, 5, 8–10)
* Erik Dannholm – tenorisaksofoni (2, 4, 6, 7)
* Aaro Kurkela – harmonikka (1–7, 9, 10)
* Heikki Laurila – kitara (1, 3, 5, 8–10)
* Taisto Wesslin – kitara (2, 4, 6, 7)
* Seppo Keurulainen – kitara (1, 2, 7–10)
* Matti Bergström – basso
* Ilpo Kallio – rummut

## Lähteet
Vuosikerta -89

**Vuosikerta -89** on suomalaislaulaja Antti Hammarbergin eli Irwin Goodmanin 24. studioalbumi, joka julkaistiin maaliskuussa 1989. Levyn tunnetuimpia kappaleita ovat Suomen pakolaispolitiikkaan kantaaottava ”Mutakuono ja lakupelle” sekä herkän kaunis balladi ”Maailma on kaunis”. Albumi on huomattavasti Irwinin edellistä albumia suorasanaisempi ja rankempi.

Albumilta julkaistiin kolme singleä: ”Mutakuono ja lakupelle / Ennen oli maailma miesten”, ”Mitä suurempi mies / Tule, tule raha” sekä ”Pyhä Pietari / Maailma on kaunis”. ”Mutakuono ja lakupelle” -kappale nousi todelliseksi jukebox-hitiksi kapakoissa ja myös ”Mitä suurempi mies” soi ahkerasti jukeboxeissa kautta maan. ”Mutakuono ja lakupelle” -single kohosi maaliskuun lopulla Suomen kymmenenneksi myydyimmäksi. Hidas balladi ”Maailma on kaunis” muodostui vähitellen suureksi klassikoksi, ja samana vuonna Vesa-Matti Loiri tulkitsi kappaleen omalle albumilleen *[[Unelmia]]*.

Levy menestyi hyvin, mutta edeltäjäänsä heikommin. Levy ylitti kultalevyrajan ilmestymisvuonnaan ja sitä on myyty vuoteen 2013 mennessä noin 38 000 kappaletta. Se on täten Irwinin kolmanneksi myydyin albumi. Vaikka myyntiluvut olivatkin 1980-luvun lopun Suomessa todella hyvät, myynti oli vain neljäs osan edellisen albumin myynnistä.

Albumi julkaistiin Gold Disc -levymerkillä vinyylilevynä ja C-kasettina sekä CD-levynä Flamingo-levymerkillä.

## Tuotantovaihe
Albumi syntyi nopeasti ja kiireiden keskellä Vexi Salmen ja Kassu Halosen tehtaillessa peräti 11 kappaletta kahden viikon aikana, joista kolmessa toisena säveltäjänä toimi Kisu Jernström. Taustat nauhoitettiin muutamassa päivässä ja Irwin kävi kiireiden lomassa laulamassa omat osuutensa nauhalle. Mukaan albumille otettiin myös kaksi vuotta aiemmin singlenä julkaistu huolettoman miehen elämästä kertova ”Elämän peluri”.

## Kappaleet
Kaikki kappaleet säveltänyt Kassu Halonen, ellei toisin mainita.

Kaikki kappaleet sanoittanut Vexi Salmi salanimellä **Emil von Retee** ja sovittanut Kassu Halonen.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Tekijät
### Muusikot
* Irwin Goodman – laulu
* Kassu Halonen – kapellimestari, (piano), kosketinsoittimet, taustalaulu (1–11)
* Kim Lönnholm – taustalaulu (1–11)
* Anita Pajunen – taustalaulu (10)
* Vesa Aaltonen – rummut (1–11)
* Jari-Pekka ”Jartsa” Karvonen – rummut (12)
* Juha Björninen ja Jarmo Nikku – kitarat (1–11) 
* Janne Louhivuori – kitarat (6, 7, 12)
* Jari Lappalainen – viulut (7, 9, 11)
* Heikki ”Häkä” Virtanen – basso (1–11)
* Kuoro ”Four Scratchs” (1–11): Vesa Aaltonen, Kassu Halonen, Kim Lönnholm, Jarmo Nikku, Anita Pajunen ja Heikki Virtanen

### Tuotanto
* Dan Tigerstedt – äänitys (Takomo-studiot)
* Takomo-studiot – miksaus
* Vesa Oja – valokuva
* Jukka Toivonen – kannen suunnittelu
* Kassu Halonen ja Vexi Salmi – tuottajat

## Painosluettelo
Levytuottajat julkaisi levyn ja Irwinin edellisen studioalbumin *[[Rentun ruusu (albumi)|Rentun ruusu]]* samoissa kansissa CD-levynä ja C-kasettina.

## Lähteet
* 

### Viitteet

## Aiheesta muualla
* Albumi Suomen äänitetietokannassa (Fono.fi)
17P/Holmes

**17P/Holmes** on lyhytjaksoinen komeetta, jonka löysi Edwin Holmes 6. marraskuuta 1892. Komeetan kiertoaika Auringon ympäri on 7,0679 vuotta, ja sen tyypillinen kirkkaus perihelin lähellä on ollut noin 17 magnitudia.

## Vuoden 2007 purkaus
Vuoden 2007 perihelin aikana (toukokuussa) komeetta ylsi ensin noin 14,5 magnitudin kohteeksi ja alkoi jo esittää merkkejä himmenemisestä. Aamulla 24. lokakuuta 2007 17P/Holmes kirkastui kuitenkin täysin odottamattomasti 17 magnitudista muutamassa tunnissa noin 2,8 magnitudiin. Tämä vastaa komeetan kirkastumista noin miljoonakertaisesti, ja se erottui Perseuksen tähdistössä helposti paljain silmin kellertävänä tähtenä. Kirkastumisen syy on ilmeisesti komeetan ytimessä tapahtunut purkaus, ja komeetta säilytti kirkkautensa likimain vakiona lähes kuukauden ajan. Purkauksen syy on toistaiseksi tuntematon muttei ilmeisesti kohteen historiassa ainutlaatuinen. Koska 17P/Holmes on normaalisti perihelissäänkin varsin himmeä, se on luultavasti löydetty alun perin juuri tämäntapaisen purkauksen vuoksi. Myös muilla komeetoilla on havaittu tätä purkausta muistuttavia kirkastumisia (esimerkiksi 41P/Tuttle-Giacobini-Kresak vuonna 1973), mutta ne eivät koskaan ole olleet yhtä massiivisia.

17P/Holmesilla ei vuoden 2007 ohituksen aikana havaittu komeetoille ominaista sumumaista pyrstöä, joskin joitakin viitteitä hyvin harvasta pyrstöstä saatiin lokakuun loppuun mennessä. Komeetan ydintä ympäröivästä pölystä ja kaasusta muodostuva koma laajentui kirkastumisen jälkeen voimakkaasti (katso ), ja marraskuun alussa komeetan kulmaläpimitta taivaalla oli jo noin 15 kaariminuuttia eli puolet Kuun kulmaläpimitasta. Kohde säilytti kirkkautensa hyvin ja näkyi helposti paljain silmin tähtimäisenä kohteena. Marraskuun lopussa komeetan koko oli jo noin 50 kaariminuuttia eli lähes kaksi Kuun läpimittaa. 
Marraskuun puolivälissä komeetta alkoi menettää kirkkauttaan. Komeetan ydintä ympäröivä koma laajeni entisestään, ja sen läpimitaksi mitattiin 1,4 miljoonaa kilometriä, mikä teki siitä hieman Aurinkoa kookkaamman kohteen. Komeetan himmentyessä sen koma jatkaa vähittäistä laajenemistaan.

## Lähteet

## Aiheesta muualla

*Suomalaisia havaintoja komeetasta
*Tietoa komeetasta (sis. valokäyrän)
*Historiakatsaus 
*Eräs uutinen kirkastumisesta  
*What happened to comet Holmes   
*IAU Minor Planet Center: Periodic Comet Numbers 
* Suomalaiset kuvasivat räjähtäneen komeetan pölyvanan - Kuvia pölyvanasta - Tiedetuubi.fi

### NASAn Astronomy Picture of the Day -kuvia komeetasta
*NASAn Astronomy Picture of the Day 26.10.2007
*NASAn Astronomy Picture of the Day 29.10.2007
*NASAn Astronomy Picture of the Day 30.10.2007
*NASAn Astronomy Picture of the Day 3.11.2007
*NASAn Astronomy Picture of the Day 5.11.2007
*NASAn Astronomy Picture of the Day 10.11.2007
*NASAn Astronomy Picture of the Day 13.11.2007
*NASAn Astronomy Picture of the Day 21.11.2007
Fate of Norns

**Fate of Norns** on ruotsalaisen melodisen death metal -yhtye Amon Amarthin viides täyspitkä albumi, joka julkaistiin vuonna 2004.

## Kappaleet
#
#
#
#
#
#
#
#

## Kokoonpano
* Fredrik Andersson − rummut
* Olavi Mikkonen − kitarat
* Johan Hegg − laulu
* Johan Söderberg − kitarat
* Ted Lundström − bassokitara

### Muut tekijät
* Berno Paulsson − tuottaja, miksaaja, masteroija (Berno Studio)
* Udo Schlangschnabel - käyrätorvi kappaleessa "Arson".

## Arviot
* Allmusic: 
* Imperiumi: 7/10

## Aiheesta muualla
* Fate of Norns discogs.com -sivustolla
* 

## Lähteet
Alfredo Antoniozzi

**Alfredo Antoniozzi** (s. 18. maaliskuuta 1956 Cosenza) on italialainen poliitikko, joka on kuulunut Forza Italia, Il Popolo della Libertà ja Nuovo Centrodestra -puolueisiin. Hän oli Euroopan parlamentin jäsen 2004–2014.

Antoniozzi on koulutukseltaan lakimies.

## Lähteet
Subhash Kak

**Subhash Kak** (, *Subhāṣ Kāk*, 26. maaliskuuta 1947 Srinagar, Kashmir) on Yhdysvalloissa asuva intialainen fyysikko, tietojenkäsittelytieteilijä, runoilija ja kirjailija.

Hän on kirjoittanut esimerkiksi salauksesta ja kvantti-informaatiosta. Hän on julkaissut tekstejä myös oman alansa ulkopuolelta, Intia-keskeisestä "alkuperäiset arjalaiset" -ideologian näkökulmasta, esimerkiksi kosketellen tieteen historiaa ja filosofiaa, muinaista astronomiaa ja matematiikan historiaa. Hänet tunnetaan tieteen popularisoijana ja sujuvasanaisena kirjoittajana.

## Aiheesta muualla
* Kakin kotisivu
Rentun rallit

**Rentun rallit** on suomalaisen laulajan Irwin Goodmanin kokoelmalevy. Se julkaistiin vuonna 1989. 

## Kappaleet
# Ryysyranta (3:25)
# Reteesti vaan (2:30)
# Marcello Magaroni (2:46)
# Si si si (2:30)
# Tositarkoituksin (2:37)
# Häirikkö (3:55)
# Cha cha cha (3:11)
# Haistakaa paska koko valtiovalta (2:32)
# St. Pauli ja Reeperbahn (3:26)
# Meni rahahommat pieleen (3:03)
# Tango Kauhajoen kasinolla (2:58)
# Las Palmas (2:52)
# Meidän lavstoori (2:47)
# Kulta ei syytä huoleen (2:44)
# Tää on maallista vain (2:47)
# Manu vippaa muutama markka (3:12)
Stávros Arnaoutákis

**Stávros Arnaoutákis** (; s. 25. toukokuuta 1956) on kreikkalainen Panhelleenisen sosialistiliikkeen poliitikko. Hän istui vuosina 2004–2009 Euroopan parlamentissa sen sosiaalidemokraattisen ryhmän jäsenenä. Hän on koulutukseltaan ekonomi.

## Lähteet
Alexandru Athanasiu

**Alexandru Athanasiu** (s. 1. tammikuuta 1955) on romanialainen Sosiaalidemokraattisen puolueen poliitikko. Hän oli maansa pääministerinä tilapäisesti runsaan viikon ajan joulukuussa 1999 ja valittiin Euroopan parlamentin jäseneksi maan liityttyä Euroopan unioniin vuoden 2007 alussa. Jäsenyys kesti sman vuoden loppuun.

Athanasiu syntyi Bukarestissa ja luki oikeustiedettä. Athanasiu on luonut pitkän yliopistouran ja oli vuodesta 1999 Bukarestin yliopiston professori. Hän toimi vuosina 1996–1999 Romanian työministerinä ja vuosina 2003–2004 opetusministerinä. 

## Lähteet
Richard Ashworth

**Richard James Ashworth** (s. 17. syyskuuta 1947 Folkestone) on brittiläinen konservatiivipuolueen poliitikko. Vuonna 2004 hänet valittiin Euroopan parlamenttiin Kaakkois-Englannista. Hän edustaa parlamentissa konservatiiviryhmää (EPP&ndash;ED). Asworthilla on maataloustutkinto ja hän on toiminut viljelijänä muun muassa Uudessa-Seelannissa vuosina 1969&ndash;1972 ja Englannissa 1972&ndash;2001. Lisäksi hänellä on ollut useita maatalouteen liittyviä luottamustehtäviä.

Ashworth on naimisissa ja hänellä on kolme tytärtä.

## Lähteet

## Aiheesta muualla
* Virallinen kotisivu
John Attard-Montalto

**John Attard-Montalto** (s. 7. helmikuuta 1953) on maltalainen Työväenpuolueen poliitikko. Hän oli vuosina 2004–2014 Euroopan parlamentin jäsen sen sosiaalidemokraattisessa ryhmässä. Attard-Montalto syntyi Sliemassa ja opiskeli lakia ja historiaa Maltan yliopistossa. Hän toimi vuosina 1996–1998 saarivaltionsa teollisuus- ja taloussuhdeministerinä. 

Attard-Montalto on Maltan yliopiston vieraileva luennoitsija ja saanut maltalaisen kirjallisuuspalkinnon teoksellaan *The Nobles of Malta*. 

## Lähteet
Elspeth Attwooll

**Elspeth Attwooll** (s. 1. helmikuuta 1943) on skotlantilainen poliitikko. Hän kuuluu Liberaalidemokraattiseen puolueeseen.

Attwooll syntyi Chislehurstissa Kentissä. Hän toimi oikeustieteen ja vertailevan oikeustieteen luennoitsijana Glasgow'n yliopistossa vuosina 1966–1998.

Attwooll valittiin Euroopan parlamenttiin ensimmäistä kertaa vuonna 1999, ja hän piti paikkansa uuden parlamentin muodostuessa vuonna 2004, mutta jäi pois europarlamentista vuonna 2009. Hän kuului Euroopan liberaalidemokraattien liiton ryhmään.

## Lähteet
Yvonne Hoffman

**Yvonne Hoffman** (s. 17. helmikuuta 1941 Helsinki) on suomalainen kirjailija. Hän kirjoittaa lähinnä lapsille ja nuorille, mutta myös aikuisille lukijoille. Hän on koulutukseltaan filosofian maisteri, ja hän toimi ruotsin kielen lehtorina Vaasan kauppakorkeakoulussa ja Vaasan yliopistossa vuosina 1970–1998.

Hoffmanilla on kolme lasta ja viisi lastenlasta.

## Teokset
*Brevet i boken, 1993
*Det knackar på dörren, 1985
*Fixarna sex berättelser med tankenötter, 1986
*Fyra portarna, 1995
*Hastigshetsmätaren, 2001
*Härliga tomater, 1982
*Jag tycker inte om spindlar, 1979
*Johan 7 år, 1977
*Kluvna stenen en berättelse från vikingatid, 1989
*Kniven och ringen berättelse från vikingatid, 1992
*När man vänder på stenar, 1999
*Pojken i dimman och andra skymningsberättelser, 2006
*Röda bokmärket, 2006
*Spåren efter Mitja breven till Ingrid 1896–1899, 2006
*Vem smyger i skolan?, 1999 
*Ögonen och andra spökhistorier, 1997

### Suomennetut teokset

*Halkaistu kivi, 1992
*Ihanat tomaatit, 1984
*Salainen kirje, 1993

## Palkinnot ja tunnustukset
* Hugo Bergroth -palkinto 1999
* Lastenkulttuurin valtionpalkinto 2003
* Catahya-palkinto 2007 
* taiteilijaeläke 2007
* Choraeuspriset 2022

## Lähteet

## Aiheesta muualla
*Yvonne Hoffman, Paikallisia kirjailijoita Raaseporin kirjasto (archive.org)
Marie-Hélène Aubert

**Marie-Hélène Aubert** (s. 16. marraskuuta 1955 Nantes) on ranskalainen vihreä poliitikko. Hän  kuului vuosina 2004–2009 Euroopan parlamenttiin, jossa hän oli Vihreät/Euroopan vapaa allianssi -ryhmän jäsen.

## Lähteet
Jean-Pierre Audy

**Jean-Pierre Audy** (s. 12. kesäkuuta 1952) on ranskalainen poliitikko. Hän kuuluu Union pour un Mouvement Populaire -puolueeseen ja oli vuosina 2005–2014 Euroopan parlamentin jäsen Euroopan kansanpuolueen ryhmässä.

Tullessa syntynyt Audy on ollut Meymac'n kaupunginvaltuutettuna vuodesta 1977, ja hän toimi kaupungin varapormestarina vuosina 1977–1995. Hän on Kunnialegioonan ritari.

## Lähteet
Margrete Auken

**Margrete Auken** (s. 6. tammikuuta 1945 Århus) on tanskalainen Sosialistisen kansanpuolueen poliitikko. Auken oli kansankäräjien jäsen vuosina 1979–1990 ja 1994–2004. Hänet valittiin Euroopan parlamenttiin ensimmäisen kerran vuoden 2004 vaaleissa ja uudelleen vuonna 2009. Parlamentissa Auken kuuluu Vihreät / Euroopan vapaa allianssi -ryhmään ja toimii Palestiina-valtuuskunnan varapuheenjohtajana sekä vetoomusvaliokunnan jäsenenä.

Auken opiskeli Kööpenhaminan yliopistossa ja on varsinaiselta ammatiltaan pappi. Hänen äitinsä oli lääkäri Kirsten Auken ja veljensä Svend Auken sosiaalidemokraattinen poliitikko. Aukenin tytär Ida Auken on myös poliitikko.

## Lähteet

## Aiheesta muualla
* Margrete Aukenin verkkosivut 
*
Robert Atkins

**Robert James Atkins** (s. 5. helmikuuta 1946) on brittiläinen Konservatiivipuolueen poliitikko. Hän oli parlamentin jäsenenä vuosina 1979–1997, ja hänestä tuli vuonna 1999 jäsen Euroopan parlamenttiin, jossa hän kuului Euroopan kansanpuolueen ja Euroopan demokraattien ryhmään. Hänen europarlamenttikautensa loppui vuonna 2014.

## Lähteet
Francisco Assis

**Francisco Assis** (s. 8. tammikuuta 1965 Amarante) on portugalilainen Sosialistisen puolueen poliitikko. Assis on toiminut Amaranten kaupunginhallituksen puheenjohtajana (1989–1995), Portugalin parlamentin jäsenenä (1995–2004) ja Euroopan parlamentin jäsenenä (2004–2009, 2014–). Europarlamentissa Assis kuuluu sosialistien ja demokraattien ryhmään.

Assis on koulutukseltaan filosofian kandidaatti Porton yliopistosta.

## Lähteet

## Aiheesta muualla

*
Inés Ayala Sender

**Inés Ayala Sender** (28. maaliskuuta 1957 Zaragoza, Espanja – 25. heinäkuuta 2024) oli espanjalainen Sosialistisen työväenpuolueen poliitikko. Hän oli 2004–2019 Euroopan parlamentin jäsen sen sosiaalidemokraattisessa ryhmässä. Hän oli syntynyt Zaragozassa.

## Kuolema
Sender kuoli 25. heinäkuuta 2024.

## Lähteet
Liam Aylward

**Liam Aylward** (s. 27. syyskuuta 1952) on irlantilainen Fianna Fáilin poliitikko. Hän toimi vuosina 2004–2014 Euroopan parlamentissa sen Unioni kansakuntien Euroopan puolesta -ryhmän jäsenenä. Hän syntyi Kilkennyn kreivikunnassa ja istui vuosina 1977–2007 Dáil Éireannissa.

## Lähteet
María del Pilar Ayuso González

**María del Pilar Ayuso González** (s. 16. kesäkuuta 1942) on espanjalainen kansanpuolueen poliitikko. Hän on ollut Euroopan parlamentin jäsen vuodesta 1999 ja kuuluu Euroopan kansanpuolueen ryhmään.

## Lähteet
Catahya-palkinto

**Catahya-palkinto** on kirjallisuuspalkinto, jonka ruotsalainen fantasiayhdistys Catahya myöntää vuosittain. Palkinto on jaettu vuodesta 2007, ja se myönnetään edellisen vuoden aikana julkaistusta alun perin ruotsiksi  julkaistusta novellista, joka kuuluu science fictioniin, fantasia- tai kauhukirjallisuuteen. Palkintosumma on tuhat kruunua.

## Palkitut
* 2007 "Gården", Yvonne Hoffman
* 2008 "Endast jag är vaken", Johan Theorin
* 2009 "Den brända jorden", C.J. Håkansson
* 2010 "Mormors resa", Anders Fager

## Lähteet
Irwin 50 vuotta – Remix

**Irwin 50 vuotta remix** on suomalaisen laulajan Irwin Goodmanin kokoelmalevy. Se julkaistiin vuonna 1993.

## Kappaleet
# 
# 
# 
# 
# 
# 
# 
# 
# 
# 
# 
#
At the BBC

**At the BBC** on englantilaisen Paradise Lost -yhtyeen livealbumi vuodelta 2003. 
Levylle on koottu BBC'n taltioimat kolme live-esitystä vuosilta 1992-1995. Konserttitallenteet heijastavat yhtyeen tyylin nopeaa muuttumista. Siinä missä varhaisin tallenne on raskasta death/doom metalia, viimeisin konserttitallenne on goottimetallia, jopa goottirockia. At the BBC oli vuoteen 2008 asti yhtyeen ainoa livealbumi, vaikka Paradise Lost onkin julkaissut konserttitallenteita video- ja DVD-muodossa.

## Albumin kappaleet
# "Pity the Sadness" 04:55
# "The Word Made Flesh" 04:32
# "Mortals Watch the Day" 05:12
# "As I Die" 03:41
# "Shadowkings" 04:35
# "Once Solemn" 02:54
# "Yearn for Change" 04:14
# "Sweetness" 04:15
# "Embers Fire" 04:11
# "Remembrance" 03:11
# "Gothic" 04:10
# "Mortals Watch the Day" 04:56
# "Widow" 02:55
# "Eternal" 03:46
# "The Joys of the Emptiness" 03:11
# "As I Die" 03:28
# "True Belief" 04:10
# "Pity the Sadness" 05:25

Kappaleet 1-4 nauhoitettu 20. marraskuuta 1992 (Friday Rock Show -ohjelma).

Kappaleet 5-8 nauhoitettu 1995 (Friday Rock Show -ohjelma).

Kappaleet 9-18 nauhoitettu 4. joulukuuta 1993 (yhtyeen konsertti Liverpool Royal Courtissa Sunday Rock Show -ohjelmaa varten.

## Jäsenet
*Nick Holmes – laulu
*Greg Mackintosh – kitarat
*Aaron Aedy – kitarat
*Steve Edmondson – bassokitara
* Matthew Archer - rummut (kappaleet 1-4, 9-18)
*Lee Morris – rummut (kappaleet 5-8)

## Levyn tuotanto
*Sanoitukset: Nick Holmes
*Sävellykset: Gregor Mackintosh
*Tuottaja kappaleissa 1-4, 9-18: Tony Wilson
*Tuottaja kappaleissa 5-8: Stuart Cruikshank
*Kappaleiden 9-18 äänitys: Dave Dave
* Levyn kansi: Steve Conner
* Taiteensuunnittelu ja design: Hugh Gilmour

## Lähteet
* Paradise Lost: BBC Sessions
* Paradise Lostin kotisivut: At the BBC -albumi

## Aiheesta muualla
* 
*
Karnak (sarjakuvahahmo)

**Karnak** on Marvel-kustantamon sarjakuvissa esiintyvä supersankari. Hän kuuluu Epäinhimillisten kuningasperheeseen. Hän on pappi.
 
Hahmo esiintyi ensimmäisen kerran amerikkalaisessa *Fantastic Four* -lehden numerossa 45. Karnakin loivat Stan Lee ja Jack Kirby. 

Karnakin ensiesiintyminen Suomessa tapahtui Ihmesarjan numerossa 6 (1967). 

## Historia

Karnak on vanhempi kahdesta veljeksestä. Hänet jätettiin koemielessä ilman yleensä suoritettavaa mutageenikäsittelyä, kun hänen pikkuveljensä Triton kävi käsittelyn läpi.

Karnak on lähes ihmisen näköinen, vain hänen päänsä on noin puolitoista kertaa normaalia kookkaampi, pyöreämuotoinen ja täysin kalju.

Karnak on äärimmäisen uskollinen kansansa hallitsijalle Mustalle Salamalle.
 
## Voimat ja varusteet

Karnakilla on yli-inhimillisiä voimia kuten kaikilla epäinhimillisillä; hänen voimansa ovat itämaisen taistelun eri muodot, tärkeimpänä karate vietynä asteelle johon tavalliset ihmiset eivät koskaan voi päästä. Lisäksi hänen aistinsa ovat niin terävät ja erikoistuneet, että hän löytää yleensä yhdellä silmäyksellä heikot kohdat eri olennoista ja materiaaleista. Näin mm. silloin, kun epäinhimillisten kaupunkivaltakunta Attila piti irrottaa maasta avaruuteen siirtoa varten: Karnak etsi oikean kohdan ja Gorgon iski siihen maanjäristyskaviollaan, jolloin ympäri kaupunkia syntyi juuri halutunlainen repeämä.

## Ultimate Karnak
Ultimate Marvel -jatkumossa Karnakin voimissa ja ulkonäössä on hieman eroja. Hänet kuvataan aasialaiseksi kasvonpiirteiltään ja valkohiuksisena. Hänen voimansa Ultimate-jatkumossa on energiavirtojen aistiminen ja kontrolloiminen. Hän esimerkiksi aisti heikompia kohtia Näkymättömän Naisen voimakentässä ja iski siihen sähköiskulla.

## Karnak muissa medioissa
### Televisio
* Karnak esiintyi vuonna 1994 tuotetussa ''Ihmenelosten'' animaatiosarjassa.
* Karnak esiintyi vuonna 2017 Marvel Cinematic Universeen sijoittuvassa televisiosarjassa *[[Inhumans]]*, näyttelijänään Ken Leung.

### Videopelit
* Karnak esiintyy tekoälyhahmona ** -videopelissä.

## Lähteet

## Aiheesta muualla
*Marvel-kustantamon kotisivujen osuus Karnakista
Pan (kuu)

**Pan** on Saturnuksen sisin kuu. Sen löysi Mark R. Showalter vuonna 1990 Voyager 2 -avaruusluotaimen ottamista kuvista. Se sai väliaikaisen nimen **S/1981 S 13**, koska löytöön johtaneet kuvat olivat vuodelta 1981. Kuu sai nimen Pan 16. syyskuuta 1991 ja sillä on myös nimi **Saturn XVIII**.

Pan on pieni, säteeltään noin 15 kilometrin mittainen kuu, joka kiertää Encken jaossa Saturnuksen A-renkaassa ja pitää sen auki. Kuun painovoima aiheuttaa aaltoilua Encken jaon reunoissa ja tämä ilmiö johti myös Voyagerin kuvien uudelleentutkimiseen ja kuun löytymiseen. Tällaisen kuun olemassaolon Encken jaossa olivat ennustaneet ensimmäisenä Jeffrey N. Cuzzi ja Jeffrey D. Scargle vuonna 1985.

## Lähteet